OpenLLM-France/wikimedia huggingface dataset:
# Bicentenari de l'Uruguai

El Bicentenari de l'Uruguai o Bicentenari del Procés d'Emancipació Oriental (en castellà: Bicentenario del Proceso de Emancipación Oriental) celebra els fets històrics de 1811 que van conduir a la llibertat del Poble Oriental.

## Història

Originalment, la Banda Oriental era part dels dominis de la Corona espanyola a Sud-amèrica, més precisament, del Virregnat del Riu de la Plata. Amb la revolució de Maig de 1810 a Buenos Aires van tenir lloc, al seu torn, els fets ocorreguts el 1811 a l'altre costat del Riu de la Plata. Els esmentats fets històrics van formar part dels processos regionals que van determinar la formació de l'Estat Oriental de l'Uruguai i d'altres països de la regió.
No obstant això, l'Uruguai no va aconseguir la independència total ni la soberania fins a la Convenció Preliminar de Pau de l'any 1828 a Rio de Janeiro. La Guerra Cisplatina s'havia estancat, i els governs de l'Argentina i del Brasil, amb mediació del Regne Unit, es van reunir per decidir el futur de la llavors Província Cisplatina. Per aquesta raó, diverses fonts historiogràfiques no comparteixen l'esmentada celebració del bicentenari a l'Uruguai, per entendre que el país no va existir fins al període que comença després de l'any 1825, és a dir, amb el Congrés de la Florida.

## Celebracions
### Copa Bicentenari

Amb l'objectiu de recordar el Bicentenari, es va organitzar un partit de futbol clàssic entre Peñarol i Nacional el gener de 2011, per la Copa Antel Bicentenari que la va guanyar Peñarol 2-1.

### Actes centrals

El dia 10 d'octubre de 2011 es van realitzar grans celebracions al barri Centro de Montevideo. Quatre escenaris van oferir diversos espectacles al públic. Dels visitants estrangers cal destacar La Fura dels Baus; a més dels cantants i grups musicals uruguaians Jaime Roos, El Cuarteto de Nos, Bajofondo, Jorge Drexler, La Vela Puerca, La Tabaré, Las Pelotas, Gilberto Gil, El Choque Urbano, Fata & Cia, Los Tres, Tonolec, El Mató a un Policía Motorizado, Alejandro Balbis, Dani Umpi, Hablan por la Espalda, Alberto Wolf & Los Terapeutas, Daniel Viglietti, Malena Muyala, Tronar de Tambores i Elumbe. A més a més es va caracteritzar la figura de l'heroi nacional José Gervasio Artigas per l'actor Rubén Yáñez.
Finalment, polítics estrangers com Hillary Clinton van enviar missatges de salutació per la celebració.

## Referències

* ↑ Carlos Demasi. «Actos del bicentenario carecen de rigor histórico» (en castellà). El Observador, 10-10-2011. Arxivat de l'original el 2011-10-10. [Consulta: 5 novembre 2011].
* ↑ «Gran expectativa por los festejos del Bicentenario» (en castellà). El observador, 10-10-2011. Arxivat de l'original el 2011-10-12. [Consulta: 5 novembre].
* ↑ «El después de una noche memorable» (en castellà), 12-10-2011. [Consulta: 5 novembre 2011].
* ↑ «Hillary Clinton envió saludos a Uruguay por el Bicentenario» (en castellà), 12-10-2011. Arxivat de l'original el 2011-10-09. [Consulta: 5 novembre 2011].

## Vegeu també

* Bicentenari de Bolívia

## Enllaços externs

* Pàgina web oficial del Bicentenari de l'Uruguai Arxivat 2011-04-20 a Wayback Machine. (castellà)
# Xústovo

Xústovo (en rus: Шустово) és un poble de l'óblast de Kírov, a Rússia, segons el cens del 2010 tenia 6. Pertany al districte d'Arbaj.

## Referències

* ↑ Plantilla:Книга
* ↑ Arxivat 2016-03-05 a Wayback Machine. Машкина И. Радуга над храмом газета «Вятский край», № 190 (4799) от 30.10.2010
* ↑ Репортаж об Освящении Храма в пгт Арбаж на телеканале Союз 14.09.2010 Arxivat 2012-03-29 a Wayback Machine.
# Barranc de la Pua

El Barranc de la Pua, és un barranc del terme de Sant Esteve de la Sarga, a la zona de Sant Esteve de la Sarga. És el barranc més occidental de tots els del vessant de la Noguera Pallaresa. El seu recorregut va des del Coll d'Ares al Coll de Fabregada.
Neix al nord-oest del Coll d'Ares, des d'on davalla cap al nord, resseguint per l'oest el Serrat del Boixeguer, fins que arriba al Coll de la Pua, on torç sobtadament cap a ponent, atès que troba el pas barrat pel Montsec de Sant Esteve. Quan arriba a l'extrem oest d'aquest serrat, el barranc torna a emprendre la direcció nord per girar cap al nord-est de seguida que supera aquest serrat. Al cap de poc arriba al Coll de Fabregada, on s'aboca en el barranc de Sant Esteve de la Sarga.

## Enllaços externs

* Institut Cartogràfic de Catalunya
# Şükran Albayrak

Şükran Albayrak (Kartal, Istanbul, 12 de maig de 1982) és una jugadora de basquetbol turca. Després de deixar el esport va ser presentadora i comentadora d'esports (bàsicament basquetbol). Va ser escollida 93 vegades a la selecció de basquetbol de Turquia. També va guanyar varies copes amb Fenerbahçe d'Istanbul.

## Referències

* ↑ https://www.sporekrani.com/haberler/79766/Sukran-Albayrak-Tivibu-Sporda
* ↑ https://www.karar.com/sukran-albayrak-kimdir-kac-yasinda-nereli-1588353

## Enllaços externs

* Basquetbol es el meu conte (Entrevista amb Şükran Albayrak) (turc)
* Şükran Albayrak (turc) - (anglès)
* Şükran Albayrak a FIBA
# Bogoslovka (Bélgorod)

* Per a altres significats, vegeu «Bogoslovka».
Bogoslovka - Богословка (rus) - és un poble de l'óblast de Bélgorod, a Rússia. El 2016 tenia 382 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# X Sporting Club

El X Sporting Club fou un club de futbol català d'inicis de segle XX de la ciutat de Barcelona.

## Història

El club es va fundar l'any 1902 amb el nom de Football Club X i el 1903 ocupà el camp de futbol del FC Irish, que acabava de desaparèixer, al Nou Velòdrom de Barcelona al carrer Aragó.
L'any 1906 el RCD Espanyol va suspendre activitats per manca de jugadors, ja que la majoria d'ells eren estudiants universitaris i es matricularen per estudiar a universitats de fora de Catalunya, i la resta ingressaren a l'X, fet que significà un salt de qualitat per al club.
L'any 1908 adoptà el nom de X Sporting Club amb la intenció de crear seccions d'hoquei i tennis, i s'instal·là a uns terrenys al carrer Marina.
L'equip lluïa camisa blanca amb una X al pit i de vegades també una de negra. Fou tres cops consecutius campió de Catalunya.
El 27 de desembre de 1908 els socis de l'X decidiren canviar el nom a Club Deportiu Espanyol i fusionar-se amb el Club Espanyol de Jujitsu, fet que suposà la desaparició del club.

## Temporades

| Nom del club | Temporada | Campionat | Posició |
| Foot-ball Club X | 1902-03 | Copa Barcelona | es retirà |
| Foot-ball Club X | 1903-04 | C. de Catalunya Primera categoria | 8è |
| Foot-ball Club X | 1904-05 | C. de Catalunya Primera categoria | 5è |
| Foot-ball Club X | 1905-06 | C. de Catalunya Primera categoria | Campió |
| Foot-ball Club X | 1906-07 | C. de Catalunya Primera categoria | Campió |
| X Sporting Club | 1907-08 | C. de Catalunya Primera categoria | Campió |
| X Sporting Club/CD Espanyol | 1908-09 | C. de Catalunya Primera categoria | 3r |

## Referències

* ↑ Fité Borguñó, Joaquim. Centre d'Esports Sabadell- El club de mi vida, 2011, p.13. ISBN B22588-2011 [Consulta: 11 juliol 2014].
* ↑ Los Deportes. Barcelona, Any VI n.9 pp.138 (9 de març de 1902)
* ↑ Los Deportes, 15 de març de 1910
* ↑ Segura Palomares, Joan. Pàg. 39-40
* ↑ Los Deportes, 15 d'abril de 1910
* ↑ «Edició del 6 febrer 1908, Pàgina 4 - Hemeroteca - MundoDeportivo.com». [Consulta: 16 desembre 2017].
* ↑ «Pàgina 341». Los Deportes Any 11, no. 449, 30-03-1903.
* ↑ (castellà) El Mundo Deportivo, 24 de desembre de 1908
* ↑ (castellà) El Mundo Deportivo, 31 de desembre de 1908
* ↑ Los Deportes. Barcelona, Any XIII n.513 pp.45-46 (28 de febrer de 1909)

## Bibliografia

* Un Segle de fútbol català: 1900-2000. Antoni Closa i Garcia, Jaume Rius i Solé, Joan Vidal i Urpí. Barcelona: Federació Catalana de Futbol (2001)
# Corypha

Corypha és un gènere amb 6 espècies de plantes de flors pertanyent a la família de les palmeres Arecaceae.

## Espècies seleccionades

* Corypha lecomtei Becc. ex Lecomte
* Corypha microclada Becc.
* Corypha taliera Roxb.
* Corypha umbraculifera L. - Talipot Palm, palma de Celian.
* Corypha utan Lam.

## Referències

* ↑ «Corypha L., Sp. Pl. : 1187 (1753) | PALMweb». [Consulta: 22 març 2024].
* ↑ «Corypha L. | Plants of the World Online | Kew Science» (en anglès). [Consulta: 22 març 2024].
* ↑ «Corypha - Encyclopedia of Life». [Consulta: 22 març 2024].
# ZLM Tour 2022

La ZLM Tour 2022, 33a edició de la ZLM Tour, es disputà entre el 8 i el 12 de juny de 2022 en cinc etapes i un total de 833,6 km. La cursa formava part del calendari de l'UCI ProSeries 2022, amb una categoria 2.Pro.
El vencedor final fou el neerlandès Olav Kooij (Team Jumbo-Visma), que fou acompanyat al podi per Jakub Mareczko (Alpecin-Fenix) i Aaron Van Poucke (Sport Vlaanderen-Baloise).

## Equips

L'organització convidà a prendre part en la cursa a divuit equips:

## Etapes

| Etapa | Data | Ciutats d'etapa | type | Distància (km) | Desnivell (m) | Vencedor de l'etapa | Líder de la general |
| 1a etapa | 8 de juny | Kapelle – Kapelle | etapa plana | 100,9 | 175 m | Olav Kooij | Olav Kooij |
| 2a etapa | 9 de juny | Veere – Goes | etapa plana | 183,2 | 103 m | Olav Kooij | Olav Kooij |
| 3a etapa | 10 de juny | Heythuysen – Buchten | etapa plana | 192,5 | 1.247 m | Jakub Mareczko | Olav Kooij |
| 4a etapa | 11 de juny | Rucphen – Mierlo | etapa plana | 196,5 | 204 m | Timothy Dupont | Olav Kooij |
| 5a etapa | 12 de juny | Made – Rijsbergen | etapa plana | 160,5 | 113 m | Olav Kooij | Olav Kooij |

### 1a etapa

Font: ProCyclingStats :
Font: ProCyclingStats :

### 2a etapa

Font: ProCyclingStats :
Font: ProCyclingStats :

### 3a etapa

Font: ProCyclingStats :
Font: ProCyclingStats :

### 4a etapa

Font: ProCyclingStats :
Font: ProCyclingStats :

### 5a etapa

Font: ProCyclingStats :

## Classificació final

Font: ProCyclingStats :

## Evolució de les classificacions

| Etapa | Vencedor | Classificació general | Classificació per punts | Classificació dels joves | Classificació per equips |
| 1 | Olav Kooij | Olav Kooij | Olav Kooij | Olav Kooij | Team DSM |
| 2 | Olav Kooij | Olav Kooij | Olav Kooij | Olav Kooij | Ineos Grenadiers |
| 3 | Jakub Mareczko | Olav Kooij | Olav Kooij | Olav Kooij | Team Jumbo-Visma |
| 4 | Timothy Dupont | Olav Kooij | Olav Kooij | Olav Kooij | Team Jumbo-Visma |
| 5 | Olav Kooij | Olav Kooij | Olav Kooij | Olav Kooij | Team Jumbo-Visma |
| Final | Final | Olav Kooij | Olav Kooij | Olav Kooij | Team Jumbo-Visma |

## Referències

* 1 2 «Olav Kooij remata el ZLM Tour ganando la última etapa y la general / Profesionales / Noticias del ciclismo / BICI CICLISMO». [Consulta: 7 juliol 2022].
* ↑ «Startlist for ZLM Tour 2022». [Consulta: 7 juliol 2022].
* ↑ «El joven Olav Kooij es el más rápido en el inicio del ZLM Tour / Profesionales / Noticias del ciclismo / BICI CICLISMO». [Consulta: 7 juliol 2022].
* ↑ «Segunda etapa, segundo sprint y segunda victoria de Kooij en el ZLM Tour / Profesionales / Noticias del ciclismo / BICI CICLISMO». [Consulta: 7 juliol 2022].
* ↑ «Mareczko puede con Kooij a la tercera en el ZLM Tour / Profesionales / Noticias del ciclismo / BICI CICLISMO». [Consulta: 7 juliol 2022].
* ↑ published, Cyclingnews. «ZLM Tour: Timothy Dupont wins stage 4» (en anglès), 11-06-2022. [Consulta: 7 juliol 2022].

## Enllaços externs

* Web oficial (neerlandès)(anglès)
# Barranc de la Rebollera

El barranc de la Rebollera és un barranc del terme de Sant Esteve de la Sarga, a la zona entre Sant Esteve de la Sarga i Beniure.
Es forma a 1.496 m. alt., al Montsec de Sant Esteve i al nord-oest de lo Coll, des d'on davalla cap al nord-est, fent ziga-zagues, fins que s'aboca en el barranc del Bosc a la part nord-oest del Montsec de Castellnou, al sud-est de Sant Esteve de la Sarga i al sud de Beniure.

## Enllaços externs

* Institut Cartogràfic de Catalunya
# (4692) SIMBAD

(4692) SIMBAD és un asteroide pertanyent al cinturó d'asteroides, descobert el 4 de novembre de 1983 per Brian A. Skiff des de l'Estació Anderson Mesa (comtat de Coconino, prop de Flagstaff, Arizona, Estats Units).
Inicialment va ser designat com 1983 VM7. Va ser anomenat SIMBAD en homenatge a tot el personal del Centre de Dades astronòmiques d'Estrasburg pel seu esforç a mantenir la base de dades estel·lar SIMBAD.
SIMBAD està situat a una distància mitjana del Sol de 2,255 ua, i pot allunyar-se'n fins a 2,591 ua i acostar-s'hi fins a 1,920 ua. La seva excentricitat és 0,148 i la inclinació orbital 3,702 graus. Triga 1237 dies a completar una òrbita al voltant del Sol.
La magnitud absoluta de SIMBAD és 13,4. Té 4,862 km de diàmetre i té una albedo estimada de 0,358.

## Vegeu també

* Llista d'asteroides (4001-5000)
* Cos menor del sistema solar

## Referències

* ↑ Afirmat a: Minor Planet Center Database.
* 1 2 3 4 5 6 7 «JPL Small-Body Database». [Consulta: 7 novembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=4692.
* 1 2 3 4 5 6 7 «JPL Small-Body Database». [Consulta: 1r febrer 2024].
* ↑ «4692 SIMBAD». Minor Planet Center.
* ↑ «(4692) SIMBAD». JPL.
# Didier de La Cour

Didier de La Cour de La Vallée (Montzéville, Ducat de Lorena, desembre de 1550 - Verdun, 1623) fou un monjo benedictí, fundador de la Congregació de Saint-Vanne i Saint-Hydulphe en 1604. Ha estat proclamat venerable per l'Església catòlica.

## Biografia

Natural de Montzéville, nasqué en 1550 en el si d'una família noble de Lorena, empobrida i dedicada a la pagesia. Ingressà als divuit anys a l'abadia benedictina de Saint-Vanne de Verdun. Estudià a la universitat de Pont-à-Mousson, on conegué i feu amistat amb Servais de Lairuelz i Pierre Fourier.
En tornar a Verdun, animat del desig de reformar-hi la vida monàstica, malgrat l'oposició d'altres monjos, volgué aplicar al monestir la Regla de Sant Benet amb el seu rigor original. En 1604 fundà amb aquest objectiu la Congregació Benedictina de Saint-Vanne i Saint-Hydulphe, agrupant-hi les abadies que volien formar-ne part. En morir el fundador, la congregació tenia uns quaranta monestirs distribuïts en tres províncies i havia inspirat la reforma paral·lela de la Congregació de Sant Maur. La Cour morí en 1623 a l'abadia de Saint-Vanne de Verdun.

## Bibliografia

* Gérard Michaux, "Dom Didier de La Cour et la réforme des Bénédictins de Saint-Vanne", en : Les Prémontrés et la Lorraine XIIe - XVIIIe siècle, XXIIIe colloque du Centre d'études et de recherches prémontrées, sous la direction de Dominique-Marie Dauzet et Martine Plouvier, Beauchesne, Paris, 1998, p. 125-144
# Bogosort

El bogosort també conegut en anglès com stupid sort, és un algorisme del tipus Las Vegas, i probablement el més senzill dels algorismes d'ordenació. A diferència del bubble-sort, aquest algorisme d'ordenació ho comença tot una altra vegada, és a dir, -torna a començar- si troba només un element fora d'ordre. Aquest fet, que simplifica el flux de l'algorisme, condueix alhora a un temps d'execució molt elevat. És utilitzat per reorganitzar valors en un array (també anomenat vector, o matriu) en ordre ascendent o descendent.
El seu nom es refereix al fet que la seva extrema senzillesa repercuteix en la seva baixa eficiència, és a dir, el seu rendiment és pobre en termes de temps d'execució. La seva eficiència mitjana és O (n * n !), extremadament ineficient. Stupid-sort mai torna a ordenar les dades en el millor cas (és a dir, quan les dades ja estiguin en ordre) amb un temps d'execució lineal (en aquest cas òptim el seu temps d'execució és O (n), on n és el nombre d'elements en l'array).
A més a més, la seva forma no recursiva ordena les dades-en-el seu-lloc (in place , en anglès), per la qual cosa no es necessita memòria extra per guardar les dades temporals. Stupid sort és un algorisme d'ordenament estable, la qual cosa significa que dos valors que tinguin el mateix valor es mantindran en el mateix ordre relatiu.

## Stupid-sort iteratiu

L'algorisme Stupid-sort iteratiu es pot descriure així:
* Inicia pel principi de l'array, l'examina fins a trobar dos elements consecutius fora d'ordre.
* Intercanvia aquests dos elements i reinicia l'algorisme (va a la línia 1).
* L'algorisme acaba quan arriba al final del vector.

## Implementació
### En pseudocodi

    Mentre no Ordenat (array) fer
       Ordenar (array);

### En C/C++
## Vegeu també

* Bubble-sort

## Referències

* ↑ Mukherjee; India. 1000 Probs In Ds. Tata McGraw-Hill Education, 8 gener 2008, p. 401–. ISBN 978-0-07-066765-5 [Consulta: 29 desembre 2012].

## Enllaços externs

* Dictionary of Algorithms and Data Structures del NIST (anglès)
* Comparativa de diferents algorismes d'ordenació Arxivat 2016-01-13 a Wayback Machine. (anglès)
# Copa Confederacions 1995

La Copa FIFA Confederacions 1995 va ser la segona edició d'un torneig internacional jugat a l'Aràbia Saudita sota el nom de "Copa Rei Fahd".
Aquesta edició del torneig la va guanyar Dinamarca que va derrotar a la final l'Argentina per 2-0.

## Organització
### Sedes

Tots els partits es van disputar a la ciutat de Riad, a l'Estadi Rei Fahd.

### Àrbitres

La llista d'àrbitres és la sigüent:
* Rodrigo Badilla
* Ali Bujsaim
* Ion Craciunescu
* Salvador Imperatore
* An-Yan Lim Kee Chong

## Participants

Els sis participants d'aquest torneig són convidats oficialment per la FIFA. Aquests corresponen, en general, als campions dels diversos tornejos internacionals.
En aquesta edició participaren:
* Aràbia Saudita, com a país organitzador.
* Argentina, com a campió de la Copa Amèrica 1993.
* Dinamarca, com a campió de l'Eurocopa 1992.
* Japó, com a campió de la Copa d'Àsia 1992.
* Mèxic, com a campió de la Copa d'Or de la CONCACAF 1993.
* Nigèria, com a campió de la Copa d'Àfrica de Nacions 1994.

## Resultats
### Grup A

| Equip | Pts | PJ | PG | PE | PP | GF | GC | DG |
| Dinamarca | 4 | 2 | 1 | 1 | 0 | 3 | 1 | +2 |
| Mèxic | 4 | 2 | 1 | 1 | 0 | 3 | 1 | +2 |
| Aràbia Saudita | 0 | 2 | 0 | 0 | 2 | 0 | 4 | -4 |

### Grup B

| Equip | Pts | PJ | PG | PE | PP | GF | GC | DG |
| Argentina | 4 | 2 | 1 | 1 | 0 | 5 | 1 | +4 |
| Nigèria | 4 | 2 | 1 | 1 | 0 | 3 | 0 | +3 |
| Japó | 0 | 2 | 0 | 0 | 2 | 1 | 8 | -7 |

## Golejadors

3 gols
* Luis García
2 gols
* Gabriel Batistuta
* Daniel Amokachi
* Peter Rasmussen
1 gol
* Morten Wieghorst
* Michael Laudrup
* Ariel Ortega
* Pascual Rambert
* José Chamot
* Kazu Miura
* Mutiu Adepoju
* Emmanuel Amunike
* Ramón Ramírez
* Brian Laudrup
# Zuñeda

Zuñeda és un municipi de la província de Burgos a la comunitat autònoma de Castella i Lleó. Forma part de la comarca de La Bureba.

## Demografia

Evolució demogràfica :
| 1991 | 1996 | 2001 | 2004 |
| 96 | 88 | 80 | 68 |
# Calmont (Alta Garona)

Calmont (en occità Calmont) és un municipi occità del Lauragués al Llenguadoc, situat al departament de l'Alta Garona, a la regió Occitània.
# A Wilhelm Scream

A Wilhelm Scream (AWS) és un grup de hardcore melòdic format a New Bedford l'any 2003 amb influències de Strung Out, Hot Water Music, Propagandhi i Strike Anywhere. El nom del grup és una referència al crit Wilhelm, un famós efecte de so que s'utilitza principalment al cinema.

## Discografia

* The Way to a Girl's Heart Is Through Her Boyfriend's Stomach (2000)
* Benefits of Thinking Out Loud (2001)
* Mute Print (2004)
* Ruiner (2005)
* Career Suicide (2007)
* Partycrasher (2013)
* Lose Your Delusion (2022)

## Referències

* ↑ "Comparison to Hot Water Music and Propagandhi" Arxivat 2007-10-01 a Wayback Machine. mtv.com
* ↑ "Comparison to Strike Anywhere" punknews.org
* ↑ "Origin of band name" Arxivat 2007-09-28 a Wayback Machine. fourteeng.net
* ↑ «News Portal : – ::: Interview ::: A Wilhelm Scream». Bombshellzine.com. Arxivat de l'original el 2011-07-19. [Consulta: 26 maig 2009].
# Districte d'Oron

El districte d'Oron és un dels antics 19 districtes del cantó suís de Vaud que va desaparèixer en la reforma del 2008. Els seus municipis van anar a parar tots al districte de Lavaux-Oron.

## Communes

* Cercle de Mézières
** Carrouge (VD)
** Corcelles-le-Jorat
** Les Cullayes
** Mézières (VD)
** Montpreveyres
** Peney-le-Jorat
** Ropraz
** Vulliens
* Cercle d'Oron
** Bussigny-sur-Oron
** Châtillens
** Chesalles-sur-Oron
** Ecoteaux
** Essertes
** Ferlens (VD)
** Les Tavernes
** Les Thioleyres
** Maracon (resultat de la fusió dels municipis de Maracon i La Rogivue l'1 de gener de 2003)
** Oron-la-Ville
** Oron-le-Châtel
** Palézieux
** Servion
** Vuibroye
# Borda de Gaspar

La Borda de Gaspar és una borda al terme municipal de la Torre de Cabdella, a l'antic terme de Mont-ros, al Pallars Jussà. És al sud-est del poble de Molinos, i a l'oest-nord-oest de Mont-ros. També queda al nord-est de la borda de Batalla i a ponent de la borda de Gulló.

## Referències

* ↑ Institut Cartogràfic de Catalunya
# Àndria (Terenci)

Àndria o La dona d'Andros (Andria en l'original llatí) és una comèdia pal·liata escrita per Terenci, nascut a Cartago al 184 aC. Aquesta comèdia va ser la primera de l'autor que es va representar, quan eren edils curuls Marc Fulvi Nobílior i Mani Glabrió i cònsols Marc Claudi Marcel i Gai Sulpici Gal al 4 d'abril del 166 aC, durant els Jocs Megalesos. Es va editar aquell mateix any. Terenci demostra una gran influència de les obres de Menandre; en concret, és una adaptació de l'Àndria de l'autor grec, i té elements extrets de l'obra Períntia. Aquesta pràctica, anomenada contaminatio, era freqüent entre els autors llatins, fet que hom li va recriminar. És una comèdia formada per 27 escenes i està caracteritzada per ser una comèdia motoria (amb escenes mogudes), contrari al patró que solia segueir l'autor, atès que la major part de les seves comèdies són statoriae. Com que es tracta d'una comèdia pal·liata, el lloc de l'acció és Grècia. És una comèdia que presenta el conflicte entre pare i fill; també l'engany i el desengany.

## Argument

Pàmfil està enamorat de Glicèrium, que espera un fill seu. El pare d'ell, Simó, l'ha promès amb una altra noia, Filomena filla de Cremes. Així pretén celebrar un casament ràpid. Per consell de l'esclau Davos, Pàmfil no es nega en un principi a casar-se amb la filla de Cremes. Quan aquest per casualitat veu el fill de Glicèrium, anul·la el casament; però ja que resulta que ell també és pare de Glicèrium, res no obstaculitza la felicitat de Pàmfil. L'altra filla es casa amb Carí, que l'estima.

## Personatges

* Simó, pare de Pàmfil (Simo, Senex)
* Cremes, pare de Filomena i Glicèrium (Chremes, Senex)
* Critó, vell d'Andros (Crito, Senex)
* Pàmfil, jove (Pamphilus, Adulescens)
* Carí, jove (Charinus, Adulescens)
* Sòsia, llibert de Simó (Sosia, Libertus)
* Davos, esclau (Davos, Servos)
* Dromó, vergassejador (Dromo, Lorarius)
* Mírria, esclau (Myrria, Servos)
* Misis, minyona de Glicèrium (Mysis, Ancilla)
* Lèsbia, la llevadora (Lesbis, Obstetrix)
Personatges que no apareixen a escena
* Glicèrium, donzella que acabarà sent reconeguda com a la filla perduda de Cremes (Glycerium, Virgo)
* Filomena, filla de Cremes
* Arquilis, criada de Glicèrium
* Dromó, vergassejador (Dromo, Lorarius)
* (Cantor)

## Posteritat

Thornton Wilder basa la seva novel·la The woman of Andros en la cortesana d'aquesta comèdia de Terenci.
Goethe, al s. XVIII, fa representar l'obra en alemany.

## Enllaços externs

* Àndria en llatí, Latin Library.
* Obra en anglès, Perseus.
* Sumari en anglès, Perseus.

## Bibliografia

Publi Terenci Afer, Comèdies, vol. I, Fundació Bernat Metge, Barcelona, 1936.
Albrecht M. von, Historia de la Literatura romana. Desde Andrónico hasta Boecio, Barcelona, Herder 1997-1999, vol. I.